कांग्रेसियों ने किया विरोध, कहा-महिलाएं और जनता होगी परेशान
सरकार के खुद शराब बेचने के निर्णय व प्रदेश में पूर्ण शराबबंदी की मांग को लेकर प्रदेश व जिला कांग्रेस कमेटी के निर्देश पर ब्लॉक कांग्रेस ने शनिवार को जिला सहकारी बैंक के पास धरना दिया। इस दौरान कांग्रेसियों ने रमन सरकार की मौजूदा शराब नीति का जमकर विरोध किया। सरकार के खुद शराब बेचे जाने के फैसले पर आपत्ति दर्ज कराते हुए छत्तीसगढ़ के भाजपा सरकार को जनविरोधी बताया। पूर्व राज्य मंत्री देवेंद्र बहादुर सिंह ने वर्तमान छत्तीसगढ़ सरकार के लिए गये शराब नीति के निर्णय को छत्तीसगढ़िया जनता के हित के विपरीत करार देते हुए गलत ठहराया। सरकार के इस निर्णय से विशेषकर महिलाएं एवं गरीब जनता आदिवासी हरिजन परेशान रहेगें। देश के कई राज्यों में प्रदेश सरकार पूर्ण शराबबंदी की ओर बढ़ रहे हैं तो वहीं प्रदेश के रमन सरकार राज्य के हर जगह शराब उपलब्ध कराकर ’’दारुवाला बाबा’’ बन रहे हैं।
अवैध बिक्री को मिल रहा सरकार का संरक्षण: चावला
कांग्रेस के जिलाध्यक्ष अमरजीत चावला ने कहा कि आदिवासी परंपरा, संस्कृति के संरक्षण व पूजा पाठ में तर्पण के लिए मिली छूट के अलावा राज्य में पूर्ण शराबबंदी होनी चाहिए। जबकि रमन सरकार खुद शराब बेचने की योजना बना रही है, यह नीति संविधान का उल्ल्घंन है। प्रदेश सरकार अवैध शराब बेचने वालों को संरक्षण दे रही है और पकड़ने वालों को जेल भेज रही है।
इस दौरान ब्लाॅक कांग्रेस कमेटी बसना के अध्यक्ष इश्तियाक खैरानी, वरिष्ठ कांग्रेसी मंजीत सिंह सलूजा, हेमसागर पटेल, टिकेश्वर पटेल, मंदाकिनी साहू, युकां अध्यक्ष खलिद दानी, सतीश भोई, वेणुधर साहू, नन्हे भाई, नर्मदा नायक, मोनू खैरानी, शिवलाल डड़सेना, मनेष गुप्ता, मुश्फिक खान, नरेन्द्र साव, गणेश धृतलहरे, शिवप्रसाद, राधे नंद, रवि कश्यप, निर्मल दास, खिरोद नाग, पंकज अग्रवाल सहित कई कार्यकर्ता व महिलाएं उपस्थित थी।
एल्डरमैन का आरोप-कांग्रेसी कर रहे कारोबार
पूर्ण शराबबंदी की मांग और अवैध शराब बिक्री बंद कराने का प्रदर्शन कर रहे कांग्रेस के ब्लाॅक अध्यक्ष पर आरोप लगाते हुए एल्डरमैन प्रेम साहू ने कहा कि शराब की अवैध बिक्री को लेकर सरकार को कोसना अनुचित है। हाल ही में ब्लाॅक अध्यक्ष के खास माने जाने वाले कांग्रेसी ही शराब की अवैध बिक्री करते हुए पकड़े गए थे।
बसना. ब्लाक कांग्रेस ने जिला सहकारी बैंक के पास दिया धरना।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva